P6_TA(2005)0306

Landbruget i regionerne i den yderste periferi *

Europa-Parlamentets lovgivningsmæssige beslutning om forslag til Rådets forordning om særlige foranstaltninger på landbrugsområdet til fordel for EU's fjernområder (KOM(2004)0687 — C6-0201/2004 — 2004/0247(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2004)0687) [1],

- der henviser til EF-traktatens artikel 36 og 37 samt artikel 299, stk. 2, der danner grundlag for Rådets høring af Parlamentet (C6-0201/2004),

- der henviser til forretningsordenens artikel 51,

- der henviser til betænkning fra Udvalget om Landbrug og Udvikling af Landdistrikter samt til udtalelse fra Budgetudvalget, fra Udvalget om International Handel og fra Regionaludviklingsudvalget (A6-0195/2005),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om at høre Parlamentet på ny, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

Betragtning 1

(1) Fjernområdernes særlige geografiske beliggenhed i forhold til forsyningskilderne medfører ekstra transportomkostninger ved levering af vigtige produkter, der skal anvendes til konsum, forarbejdning eller som rå- og hjælpestoffer. Endvidere påfører objektive faktorer i forbindelse med deres status som øsamfund og deres beliggenhed i den yderste periferi de erhvervsdrivende og producenterne i fjernområderne yderligere ulemper, som er stærkt hæmmende for deres virksomhed. Disse ulemper kan afhjælpes ved, at priserne på de vigtige produkter nedsættes. Der bør derfor indføres en særlig forsyningsordning for at sikre fjernområdernes forsyning og udligne de ekstraomkostninger, som skyldes deres afsides beliggenhed, status som øsamfund og beliggenhed i den yderste periferi. | (1) Fjernområdernes særlige geografiske beliggenhed i forhold til forsyningskilderne medfører ekstra transportomkostninger ved levering af vigtige produkter, der skal anvendes til konsum, forarbejdning eller som rå- og hjælpestoffer. Endvidere påfører objektive faktorer i forbindelse med deres status som øsamfund og deres beliggenhed i den yderste periferi de erhvervsdrivende og producenterne i fjernområderne yderligere ulemper, som er stærkt hæmmende for deres virksomhed. I visse tilfælde er de erhvervsdrivende og producenterne udsat for, at øerne i et område har status som øsamfund i dobbelt forstand, fordi de ligger meget langt fra hinanden. Disse ulemper kan afhjælpes ved, at priserne på de vigtige produkter nedsættes. Der bør derfor indføres en særlig forsyningsordning for at sikre fjernområdernes forsyning og udligne de ekstraomkostninger, som skyldes deres afsides beliggenhed, status som øsamfund og beliggenhed i den yderste periferi. |

Ændring 2

Betragtning 2 a (ny)

| (2 a) Det vil være hensigtsmæssigt, at Kommissionen fører en effektiv politik til fordel for SMV'erne inden for landbrugsfødevareindustrien i Den Europæiske Unions fjernområder, således at de kan bevare deres traditionelle eksport og øge samhandelen med de omkringliggende tredjelande. |

Ændring 3

Betragtning 4

(4) Da de mængder, der omfattes af den særlige forsyningsordning, er begrænset til fjernområdernes forsyningsbehov, er ordningen ikke til hinder for, at det indre marked kan fungere efter hensigten. Desuden må de økonomiske fordele ved den særlige forsyningsordning ikke medføre forstyrrelser i det traditionelle handelsmønster for de pågældende produkter. Det bør derfor forbydes at forsende eller eksportere disse produkter fra fjernområderne. Det bør dog være tilladt at forsende eller eksportere disse produkter, hvis den fordel, der følger af den særlige forsyningsordning, betales tilbage, eller, når det gælder forarbejdede produkter, hvis formålet er at give mulighed for regional samhandel eller samhandel mellem de to portugisiske fjernområder. Der bør også tages hensyn til alle fjernområders traditionelle samhandel med tredjelande, hvorfor alle disse områder må kunne eksportere forarbejdede produkter i et omfang svarende til deres traditionelle eksport. Ovennævnte forbud gælder heller ikke traditionel forsendelse af forarbejdede produkter; af klarhedshensyn bør referenceperioden for fastlæggelse af disse traditionelt eksporterede eller traditionelt forsendte mængder præciseres. | (4) Da de mængder, der omfattes af den særlige forsyningsordning, er begrænset til fjernområdernes forsyningsbehov, er ordningen ikke til hinder for, at det indre marked kan fungere efter hensigten. Desuden må de økonomiske fordele ved den særlige forsyningsordning ikke medføre forstyrrelser i det traditionelle handelsmønster for de pågældende produkter. Det bør derfor forbydes at forsende eller eksportere disse produkter fra fjernområderne. Det bør dog være tilladt at forsende eller eksportere disse produkter, hvis den fordel, der følger af den særlige forsyningsordning, betales tilbage, eller, når det gælder forarbejdede produkter, hvis formålet er at give mulighed for regional samhandel eller samhandel mellem de to portugisiske fjernområder. Der bør også tages hensyn til alle fjernområders traditionelle samhandel med tredjelande, hvorfor alle disse områder må kunne eksportere forarbejdede produkter i et omfang svarende til deres traditionelle eksport. Ovennævnte forbud gælder heller ikke traditionel forsendelse af forarbejdede produkter; af klarhedshensyn bør referenceperioden for fastlæggelse af disse traditionelt eksporterede eller traditionelt forsendte mængder præciseres, og den bør tage hensyn til eventuelle hindringer for, at markedet kan fungere normalt. |

Ændring 4

Betragtning 12 a (ny)

| (12 a) Kommissionen fremsætter forslag til Rådet om de undtagelser, der er nødvendige for at gennemføre programmerne til udvikling af landdistrikter under hensyntagen til fjernområdernes særlige forhold. |

Ændring 5

Betragtning 18

(18) Der bør ydes støtte til de traditionelle aktiviteter inden for husdyrbrug. For at dække de lokale forbrugeres behov i de franske oversøiske departementer og på Madeira bør det være tilladt toldfrit fra tredjelande at importere ungtyre til opfedning på visse betingelser og inden for et årligt maksimumsloft. Den mulighed, som Portugal med forordning (EF) nr. 1782/2003 har fået for at overføre ammekopræmierettigheder fra det portugisiske fastland til Azorerne, bør videreføres, og dette instrument bør tilpasses de nye ordninger for støtte til fjernområderne. | (18) Der bør ydes støtte til de traditionelle aktiviteter inden for husdyrbrug. For at dække de lokale forbrugeres behov i de franske oversøiske departementer og på Madeira bør det være tilladt toldfrit fra tredjelande at importere ungtyre til opfedning på visse betingelser og inden for et årligt maksimumsloft. Den mulighed, som Portugal med forordning (EF) nr. 1782/2003 har fået for at overføre ammekopræmierettigheder fra det portugisiske fastland til Azorerne, bør videreføres, og dette instrument bør tilpasses de nye ordninger for støtte til fjernområderne. For at dække de lokale forbrugeres behov i de franske oversøiske departementer bør det være tilladt toldfrit fra tredjelande at importere dyr af arterne hest, kvæg, bøffel, får og ged til opfedning på visse betingelser og inden for et årligt maksimumsloft. Med henblik på at forbedre kvaliteten af oksekødsproduktionen på Azorerne bør der ydes støtte til import af hanavlsdyr af kødkvægsracer på visse betingelser og inden for bestemte maksimumsgrænser. |

Ændring 6 + 7

Betragtning 20

(20) Gennemførelsen af denne forordning må ikke resultere i en nedgang i den særlige støtte, som fjernområderne hidtil har fået. For at kunne gennemføre de nødvendige foranstaltninger bør medlemsstaterne derfor råde over beløb svarende til den støtte, som EF allerede har ydet i henhold til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/ 91 (Poseidom), Rådets forordning (EF) nr. 1453/2001 og Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/ 92 (Poseican), og de beløb, der er ydet opdrætterne i disse områder i henhold til Rådets forordning (EF) nr. 1254/1999 af 17. maj 1999 om den fælles markedsordning for oksekød, Rådets forordning (EF) nr. 2529/2001 af 19. december 2001 om den fælles markedsordning for fåre- og gedekød, og Rådets forordning (EF) nr. 1784/2003 af 29. september 2003 om den fælles markedsordning for korn, samt de beløb, der er ydet til risleverancer til det franske oversøiske departement Réunion i henhold til artikel 5 i Rådets forordning (EF) nr. 1785/2003 af 29. september 2003 om den fælles markedsordning for ris. Den nye støtteordning for landbrugsprodukter i fjernområderne, der indføres med nærværende forordning, bør koordineres med den støtte, der allerede ydes til samme produkter i resten af Fællesskabet. | (20) Gennemførelsen af denne forordning må ikke resultere i en nedgang i den særlige støtte, som fjernområderne hidtil har fået. Derfor bør de årlige finansielle lofter, der skal tages hensyn til i den særlige forsyningsordning, tage højde for den forsyningsstøtte og afgiftsfritagelse, der ydes under denne ordning, i en bestemt periode. For at kunne gennemføre de nødvendige foranstaltninger bør medlemsstaterne derfor råde over beløb svarende til den støtte, som EF allerede har ydet i henhold til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/91 (Poseidom), Rådets forordning (EF) nr. 1453/2001 og Rådets forordning (EF) nr. 1454/ 2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican), og de beløb, der er ydet opdrætterne i disse områder i henhold til Rådets forordning (EF) nr. 1254/1999 af 17. maj 1999 om den fælles markedsordning for oksekød, Rådets forordning (EF) nr. 2529/2001 af 19. december 2001 om den fælles markedsordning for fåre- og gedekød, og Rådets forordning (EF) nr. 1784/ 2003 af 29. september 2003 om den fælles markedsordning for korn, samt de beløb, der er ydet til risleverancer til det franske oversøiske departement Réunion i henhold til artikel 5 i Rådets forordning (EF) nr. 1785/2003 af 29. september 2003 om den fælles markedsordning for ris. Den nye støtteordning for landbrugsprodukter i fjernområderne, der indføres med nærværende forordning, bør koordineres med den støtte, der allerede ydes til samme produkter i resten af Fællesskabet. |

Ændring 8

Betragtning 21 a (ny)

| (21 a) Da ovennævnte ophævelse af de nugældende forordninger ikke bør føre til nogen afbrydelse af støtten til den særlige forsyningsordning eller til den lokale produktion i fjernområderne, er det nødvendigt at give mulighed for fortsat at anvende dem, indtil de respektive programmer for forsyning og støtte vedtages. |

Ændring 9

Artikel 1

I denne forordning fastsættes særlige foranstaltninger på landbrugsområdet for at afhjælpe de problemer på grund af afsides beliggenhed, status som øsamfund og beliggenhed i EU's yderste periferi, som kendetegner de regioner, der er omhandlet i traktatens artikel 299, stk. 2, i det følgende benævnt "fjernområder". | I denne forordning fastsættes særlige foranstaltninger på landbrugsområdet for at afhjælpe de problemer på grund af afsides beliggenhed, status som øsamfund, beliggenhed i EU's yderste periferi, lille areal, vanskelige topografiske og klimatiske forhold samt økonomisk afhængighed af nogle få produkter, som kendetegner de regioner, der er omhandlet i traktatens artikel 299, stk. 2, i det følgende benævnt "fjernområder". |

Ændring 10

Artikel 2, stk. 1

1. Der indføres en særlig forsyningsordning for de landbrugsprodukter, der er nævnt i bilag I, og som i fjernområderne er vigtige til konsum eller forarbejdning eller som rå- og hjælpestoffer. | 1. Der indføres en særlig forsyningsordning for de landbrugsprodukter, der i fjernområderne er vigtige til konsum eller forarbejdning eller som rå- og hjælpestoffer, og som er anført i de i artikel 5 omtalte forsyningsprogrammer. |

Ændring 11

Artikel 2, stk. 2

2. Der udarbejdes en foreløbig forsyningsopgørelse over de årlige behov for de produkter, som er nævnt i bilag I. Der kan udarbejdes en særskilt foreløbig opgørelse over behovene hos de virksomheder, der emballerer eller forarbejder produkter til det lokale marked, til traditionel videreforsendelse til resten af Fællesskabet eller til eksport til tredjelande som led i regional samhandel eller traditionel samhandel. | udgår |

Ændring 12 + 13

Artikel 4, stk. 2

2. Begrænsningen i stk. 1 gælder ikke produkter, der er forarbejdet i fjernområderne under anvendelse af produkter under den særlige forsyningsordning, og a)som eksporteres til tredjelande eller forsendes til resten af Fællesskabet inden for rammerne af de mængder, der modsvarer henholdsvis traditionel eksport og traditionel forsendelse. Disse mængder og bestemmelsestredjelande fastsættes af Kommissionen efter den procedure, der er omhandlet i artikel 26, stk. 2, ud fra gennemsnittet for henholdsvis forsendelser og eksport i årene 1989, 1990 og 1991b)som eksporteres til tredjelande som led i regional samhandel under overholdelse af betingelser, der fastlægges efter den procedure, der er omhandlet i artikel 26, stk. 2c)som forsendes fra Azorerne til Madeira og omvendt. | 2. Begrænsningen i stk. 1 gælder ikke produkter, der er forarbejdet, eller som har undergået tilstrækkelig bearbejdning og forarbejdning i fjernområderne under anvendelse af produkter under den særlige forsyningsordning, og |

Ændring 15

Artikel 5, stk. 1, litra a a (nyt)

| a a)de produkter, der er omfattet af den særlige forsyningsordning |

Ændring 14

Artikel 5, stk. 1, litra a

a) et udkast til den foreløbige forsyningsopgørelse | a)et udkast til den foreløbige forsyningsopgørelse med angivelse af det årlige behov for disse produkter. Der kan udarbejdes en særskilt foreløbig opgørelse over behovene hos de virksomheder, som oplagrer og forarbejder produkter til det lokale marked, til forsendelse til resten af Fællesskabet eller til eksport til tredjelande som led i den regionale eller den traditionelle samhandel. |

Ændring 16

Artikel 5, stk. 2

2. Forsyningsprogrammerne godkendes efter den procedure, der er omhandlet i artikel 26, stk. 2. Listen over produkter i bilag I kan revideres efter samme procedure afhængigt af udviklingen i fjernområdernes behov. | 2. Forsyningsprogrammerne godkendes efter den procedure, der er omhandlet i artikel 26, stk. 2, afhængigt af udviklingen i fjernområdernes behov. |

Ændring 17

Artikel 9, stk. 2 a (nyt)

| 2 a. EF-støtteprogrammerne omfatter støtte til forbedring af miljøet og levevilkårene i landdistrikterne samt af dyrkningsmetoder og landskabsarkitektur via fremme af en bæredygtig arealforvaltning |

Ændring 18

Artikel 12, litra a

a)en kvantificeret beskrivelse af den pågældende landbrugsproduktions situation, hvori der er taget højde for tilgængelige evalueringsresultater og gjort rede for udviklingsmæssige skævheder, uligheder og muligheder, de finansielle midler, der er anvendt, og de vigtigste resultater af de foranstaltninger, der er gennemført i henhold til Rådets forordning (EØF) nr. 3763/91, (EØF) nr. 1600/92, (EØF) nr. 1601/92, (E F) nr. 1452/2001, (EF) nr. 1453/2001 og (EF) nr. 1454/2001 | a)en kvantificeret beskrivelse af den pågældende landbrugsproduktions situation, hvori der er taget højde for tilgængelige evalueringsresultater og gjort rede for udviklingsmæssige skævheder, uligheder og muligheder, de finansielle midler, der er anvendt, og de vigtigste resultater af de foranstaltninger, der er gennemført i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001 |

Ændring 19

Artikel 12, litra d

d)en tidsplan for foranstaltningernes gennemførelse og en samlet vejledende finansiel oversigt over de midler, som skal tilvejebringes | d)en tidsplan for foranstaltningernes gennemførelse og en samlet vejledende finansiel oversigt over de midler, som skal tilvejebringes, dog med forbehold af omprogrammering af foranstaltningerne i de enkelte programmer |

Ændring 20

Artikel 13, stk. 3

3. Programmerne anvendes fra den 1. januar 2006. | 3. Programmerne anvendes fra den 1. januar 2006 eller, fra en senere dato. |

Ændring 21

Artikel 16, stk. 5 a (nyt)

| 5 a. Kommissionen fremsætter forslag til Rådet om de undtagelser, der er nødvendige for at gennemføre programmerne til udvikling af landdistrikter under hensyntagen til fjernområdernes særlige forhold. |

Ændring 22

Artikel 18, stk. 1

1. Frankrig og Portugal forelægger Kommissionen programmer til bekæmpelse af skadegørere på planter eller planteprodukter i henholdsvis de franske oversøiske departementer og på Azorerne og Madeira. I programmerne fastlægges det, hvilke mål der skal nås, hvilke foranstaltninger der skal gennemføres, deres varighed og omkostninger. Programmer, der forelægges i henhold til denne artikel, vedrører ikke beskyttelse af bananer. | 1. Frankrig og Portugal forelægger Kommissionen programmer til beskyttelse af landbrugsafgrøders og planteprodukters sundhed i henholdsvis de franske oversøiske departementer og på Azorerne og Madeira. I programmerne fastlægges det, hvilke mål der skal nås, hvilke foranstaltninger der skal gennemføres, deres varighed og omkostninger. Programmer, der forelægges i henhold til denne artikel, vedrører ikke beskyttelse af bananer. |

Ændring 23

Artikel 19, stk. 2, afsnit 1

2. Uanset artikel 19, stk. 1, i forordning (EF) nr. 1493/1999 kan druer, der er høstet på Azorerne og Madeira, og som stammer fra druesorter af direkte producerende hybrider, som det er forbudt at dyrke (Noah, Othello, Isabelle, Jacquez, Clinton, Herbemont), anvendes til fremstilling af vin, som kun må handles inden for disse regioner. | 2. Uanset artikel 19, stk. 1, i forordning (EF) nr. 1493/1999 kan druer, der er høstet på Azorerne og Madeira, og som stammer fra druesorter af direkte producerende hybrider, som det er forbudt at dyrke, anvendes til fremstilling af vin, som kun må handles inden for disse regioner. |

Ændring 24

Artikel 19, stk. 2, afsnit 2

Portugal afvikler i perioden indtil den 31. december 2006 gradvis dyrkningen af de arealer, der er tilplantet med druesorter af direkte producerende hybrider, som det er forbudt at dyrke, eventuelt med støtte i henhold til kapitel III, afsnit II, i forordning (EF) nr. 1493/1999. | Portugal afvikler i perioden indtil den 31. december 2013 gradvis dyrkningen af de arealer, der er tilplantet med druesorter af direkte producerende hybrider, som det er forbudt at dyrke, eventuelt med støtte i henhold til kapitel III, afsnit II, i forordning (EF) nr. 1493/1999. |

Ændring 25

Artikel 20, stk. 4, afsnit 2

Gennemførelsesbestemmelserne til dette stykke vedtages efter den procedure, der er omhandlet i artikel 26, stk. 2. Disse bestemmelser fastsætter bl.a., hvilken mængde lokalt produceret frisk mælk der skal indgå i den rekonstituerede UNDER HENSYNTAGEN TIL-mælk, der er omhandlet i første afsnit. | Gennemførelsesbestemmelserne til dette stykke vedtages efter den procedure, der er omhandlet i artikel 26, stk. 2. Disse bestemmelser fastsætter bl.a., hvilken mængde lokalt produceret frisk mælk der skal indgå i den rekonstituerede UHT-mælk, der er omhandlet i første afsnit, hvis der ikke kan findes afsætning for den lokalt producerede mælk. |

Ændring 26

Artikel 21, stk. 3 a (nyt)

| 3 a. Med henblik på at forbedre kvaliteten af oksekødsproduktionen på Azorerne ydes der støtte til import af hanavlsdyr af kødkvægsracer på de betingelser og inden for de maksimumsgrænser, der fastlægges efter den i artikel 26, stk. 2, omhandlede procedure. |

Ændring 27

Artikel 21 a

| Artikel 21 a Sukker I den periode, der er omhandlet i artikel 10, stk. 1, i Rådets forordning (EF) nr. 1260/2001 af 19. juni 2001 om den fælles markedsordning for sukker [2], fritages C-sukker som omhandlet i artikel 13 i nævnte forordning, der er eksporteret i overensstemmelse med de relevante bestemmelser i Kommissionens forordning (EØF) nr. 2670/81 af 14. september 1981 om gennemførelsesbestemmelser for produktion udover kvoterne inden for sukkersektoren [3] og indført til brug på Madeira og De Kanariske Øer i form af hvidt sukker henhørende under KN-kode 1701 og til brug på Azorerne i form af råsukker henhørende under KN-kode 17011210, fra importafgifter på betingelserne i nærværende forordning og inden for grænserne af de foreløbige forsyningsopgørelser, der er omhandlet i artikel 3. |

Ændring 28

Artikel 24, stk. 1

1. De foranstaltninger, der er fastsat i denne forordning, med undtagelse af dem, der er nævnt i artikel 16, er interventioner til regulering af landbrugsmarkederne som omhandlet i artikel 2, stk. 2, i Rådets forordning (EF) nr. 1258/1999. | 1. De foranstaltninger, der er fastsat i denne forordning, med undtagelse af dem, der er nævnt i artikel 16 og 18, er interventioner til regulering af landbrugsmarkederne som omhandlet i artikel 2, stk. 2, i Rådets forordning (EF) nr. 1258/1999. |

Ændring 29

Artikel 24, stk. 2

2. Fællesskabet finansierer de foranstaltninger, der er fastsat i afsnit II og III i denne forordning, med et årligt beløb på op til for de franske oversøiske departementer: 84,7 mio. EURfor Azorerne og Madeira: 77,3 mio. EURfor De Kanariske Øer: 127,3mio. EUR. | 2. Fællesskabet finansierer de foranstaltninger, der er fastsat i afsnit II og III i denne forordning, med et årligt beløb, som beregnes ud fra de beløb, der er brugt til at finansiere den særlige forsyningsordning, idet der som grundlag anvendes gennemsnittet for den bedste treårsperiode mellem 2001 og 2004 i de enkelte regioner, og idet der samtidig tages hensyn til de beløb, der er ydet afgiftsfritagelse for i samme periode, og med udgangspunkt i de maksimale udgiftslofter for støtten til den lokale landbrugsproduktion. |

Ændring 30

Artikel 24, stk. 3

De beløb, der årligt bevilges til de programmer, der er fastsat i afsnit II, må ikke overstige: for de franske oversøiske departementer: 20,7 mio. EURfor Azorerne og Madeira: 17,7 mio. EURfor De Kanariske Øer: 72,7 mio. EUR | udgår |

Ændring 31

Artikel 24, stk. 3 a (nyt)

| 3 a. Som undtagelse fra artikel 28, stk. 2, i forordning (EF) nr. 1782/2003 kan der ske ændring af de frister, der er fastsat for udbetalinger i henhold til de i bilag I til denne forordning nævnte ordninger, idet der fastsættes en ny frist i de programmer, som forelægges inden for den i stk. 2 nævnte bevillingsramme. |

Ændring 32

Artikel 26, stk. 1, afsnit 1 a (nyt)

| For så vidt angår de plantesundhedsprogrammer, der omhandles i artikel 18, bistås Kommissionen af den stående fytosanitære komité, der er nedsat ved afgørelse 76/894/EØF af 23. november 1976 [4]. |

Ændring 33

Artikel 28, stk. 3

3. Senest den 31. december 2009 og derefter hvert femte år forelægger Kommissionen en generel rapport for Europa-Parlamentet og Rådet, hvori der redegøres for virkningerne af de foranstaltninger, der er blevet gennemført i henhold til denne forordning; rapporten ledsages af passende forslag, hvis det er relevant. | 3. Senest den 31. december 2008 og derefter hvert femte år forelægger Kommissionen en generel rapport for Europa-Parlamentet og Rådet, hvori der redegøres for virkningerne af de foranstaltninger, der er blevet gennemført i henhold til denne forordning; rapporten ledsages af passende forslag, hvis det er relevant. |

Ændring 34

Artikel 29, stk. 2 a (ny)

| De foranstaltningerne i forbindelse med den særlige forsyningsordning og til fordel for den lokale produktion, der indgår i forordning (EF) nr. 1452/2001, nr. 1453/2001 og nr. 1454/2001, forbliver dog i kraft indtil henholdsvis Kommissionen godkender de i denne forordnings artikel 5 nævnte forsyningsprogrammer, og de i denne forordnings artikel 9 nævnte støtteprogrammer til fordel for den lokale landbrugsproduktion tages i anvendelse. |

Ændring 35

Artikel 32, afsnit 2

Den anvendes fra den 1. januar 2006. Artikel 13, 25 og 26 anvendes dog fra ikrafttrædelsesdatoen. | Den anvendes fra den 1. januar 2006. Artikel 8 og 13, artikel 21, stk. 3, og artikel 24, 25 og 26 anvendes dog fra ikrafttrædelsesdatoen. |

[1] Endnu ikke offentliggjort i EUT.

[2] EFT L 178 af 30.6.2001, s. 1.

[3] EFT L 262 af 16.9.1981, s. 14.

[4] EFT L 340 af 9.12.1976, s. 25.

--------------------------------------------------